Vevőszerző marketing szöveg műhely - Unalmasból ütőset!
2024-05-07 13:00 - 16:30 (Europe/Budapest) | Pécsi Kereskedelmi Központ, Majorossy Imre utca 36., Pécs, Magyarország
Hogyan lehet megszerezni a vevők figyelmét 2024-ben? Hogyan szólítsuk meg a potenciális vevőket eredményesebben, mint a konkurencia? Hogyan használjuk fel a mesterséges intelligenciát a mindennapi marketinghez? Ezekre a kérdésekre ad válaszokat és megvalósítható megoldásokat a marketing szövegírás workshop. Szilágyi Tímea marketing szövegíró bevezeti az érdeklődőket a hatékony, vevőszerző szövegek világába.

forrás: pixabay.com

A workshop célja:
A résztvevők számára bemutatni, hogyan érdemes megtervezni és megírni a marketing anyagokat. A workshop vezetője ötleteket, jól bevált módszereket mutat be a tartalom felépítésére vonatkozóan.
A résztvevők a műhelymunkák során megismerkedhetnek a marketing egyik legfontosabb területével, a szövegírással, hiszen csak tudatosan megírt marketing szöveggel lesz hatásos a legtöbb marketing eszköz.
További információ, regisztráció:
Unalmasból ütőset! Vevőszerző marketing szöveg műhely

Részvételi díj:

12.000.-Ft+Áfa/fő,
önkéntes kamarai tagvállalkozások munkatársai számára: 10.000.-Ft+Áfa/fő.

Szellemi tulajdon, szellemi vagyon export piacra lépés vonatkozásában - Workshop KKV-knak
2024-12-05 10:00 - 13:00 | HEPA Magyar Exportfejlesztési Ügynökség székháza, 1027 Budapest, Kacsa utca 15., Budapest, 1027
A Budapesten megrendezendő workshop célja, hogy a résztvevők megismerjék a szellemi tulajdon hasznosításának lépéseit, a hazai és nemzetközi piacra lépéshez szükséges jogi feltételeket, és konkrét példákon keresztül választ kapjanak az alábbi kérdésekre.

Mi a szellemi tulajdon és a szellemi vagyon fogalma, és miért szükséges ezeket tisztázni a piacra lépés során?
Milyen szabályokat érdemes figyelembe venni a szellemi tulajdont megalapozó jogi védelem, az ún. „oltalmi formák” kialakítása során a hazai és a külföldi piacra lépés esetén? Azaz, hogyan befolyásolja a szellemi alkotás típusa, a szellemi tulajdon hasznosítási módja, és a rendelkezésre álló pénzügyi keret az oltalmi formák kialakítását a piacra lépés esetén?
Mi teremti meg a jogi feltételek a szellemi tulajdon hasznosításához? Útban egy alternatív hasznosítási módhoz
Milyen hasznosítási formái vannak a szellemi tulajdonnak és melyek ezek lényeges tartalmi elemei? Röviden a jogátruházásról, valamint a hasznosítás / felhasználás engedélyezéséről
Hogyan érdemes összeállítani a szellemi tulajdon hasznosításával összefüggő értékesítési csomagot?
Milyen jogi eljárásokkal érdemes számolni a hazai termékek külföldi vagy import termékek hazai piacra lépése során? A kiállítási elsőbbség, a jogtisztasági és a jogérvényességi vizsgálat, a nemleges megállapodás. A helyi jogi képviselők bevonása.

Program
Helyszíni regisztráció: 9.30-tól
Workshop: 10.00 -12.00
Networking, szendvicsebéd: 12.00 -13.00

Szakértők:

Kiss János József – innovációs és iparjogvédelmi szakmérnök, magyar és európai szabadalmi ügyvivő, Glósz és Társa System
Glósz Andrea – ügyvezető, Glósz és Társa System

A kiscsoportos workshopon való részvétel díjmentes, azonban előzetes regisztráció szükséges. A résztvevők száma korlátozott, a regisztráció a jelentkezés sorrendjében történik. A sikeres regisztrációról a HEPA értesítést küld.
Regisztráció
További információ
Holly Sára, holly.sara@hepa.hu, +36 20 237 8036

Az Üzleti Klubról
Az Enterprise Europe Network célkitűzése a hazai kis- és középvállalkozások versenyképességének növelése, nemzetközi kapcsolatrendszerük bővítése. A HEPA Magyar Exportfejlesztési Ügynökség által 2023-ban Üzleti Klub néven elindított rendezvénysorozat – az elmúlt évek kihívásaira válaszul – olyan témákat dolgoz fel meghívott szakértő előadókkal, amelyek valamennyi gazdálkodó szerv számára hasznos lehetnek.
* * *
A Pécs-Baranyai Kereskedelmi és Iparkamara 2008 óta tagja a vállalkozások nemzetközi sikereit és innovatív tevékenységét támogató Enterprise Europe Network-nek.

Évtervezés workshop vállalkozóknak
2025-02-11 13:00 - 17:00 | Pécsi Kereskedelmi Központ, Majorossy Imre utca 36., Pécs, Magyarország
Készüljön fel a sikeres és tudatos évre! Ne hagyja, hogy a következő éve is „csak úgy” megtörténjen! Ha elege van abból, hogy mindig rohan, kapkod, és nem látja tisztán, merre is halad a vállalkozása, akkor ez az évtervező workshop Önnek szól. Fedezze fel, milyen erő rejlik egy tudatos, stratégiára és önismeretre épülő évindításban!

A workshopot egyaránt ajánljuk több fős vállalkozások vezetőinek, illetve most induló, vagy egyszemélyes vállalkozások tulajdonosainak. A több fős cégek irányítói átfogó stratégiákkal és vezetői eszközökkel ismerkedhetnek meg és próbálhatnak ki, melyek segítenek összehangolni a csapattagok feladatait és motivációját. A kezdő, vagy egyszemélyes vállalkozások számára a workshop segít alapot teremteni a fókusz megtalálásához és az erőforrások tudatos felhasználásához.
Részvételi díj:

12.000.-Ft+Áfa/fő,
önkéntes kamarai tagvállalkozások munkatársai számára: 10.000.-Ft+Áfa/fő.

További információ, regisztráció az alábbi oldalon:
Évtervezés workshop vállalkozóknak
